CELEX: 32021R0253
Language: sk
Date: 2021-02-17 00:00:00
Title: Vykonávacie nariadenie Komisie (EÚ) 2021/253 zo 17. februára 2021, ktorým sa mení nariadenie Rady (ES) č. 314/2004 o reštriktívnych opatreniach s ohľadom na situáciu v Zimbabwe

19.2.2021   
               
               
                  SK
               
               
                  Úradný vestník Európskej únie
               
               
                  L 58/15
               
            
         VYKONÁVACIE NARIADENIE KOMISIE (EÚ) 2021/253
         zo 17. februára 2021,
         ktorým sa mení nariadenie Rady (ES) č. 314/2004 o reštriktívnych opatreniach s ohľadom na situáciu v Zimbabwe
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 314/2004 z 19. februára 2004 o reštriktívnych opatreniach s ohľadom na situáciu v Zimbabwe (1), a najmä na jeho článok 11 písm. b),
         keďže:
         
                     (1)
                  
                  
                     V rozhodnutí Rady 2011/101/SZBP (2) sa identifikujú osoby a subjekty, na ktoré sa vzťahujú reštriktívne opatrenia stanovené v článkoch 4 a 5 uvedeného rozhodnutia.
                  
               
                     (2)
                  
                  
                     Nariadenie (ES) č. 314/2004 umožňuje uplatňovanie uvedeného rozhodnutia v rozsahu, v akom je potrebné opatrenie na úrovni Únie. V prílohe III k nariadeniu (ES) č. 314/2004 sa uvádza zoznam osôb a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
                  
               
                     (3)
                  
                  
                     Rada 18. februára 2021 prijala rozhodnutie (SZBP) 2021/258 (3), ktorým sa menia záznamy týkajúce sa dvoch osôb a vypúšťa jedna osoba zo zoznamu osôb a subjektov, na ktoré sa vzťahujú reštriktívne opatrenia.
                  
               
                     (4)
                  
                  
                     Príloha III k nariadeniu (ES) č. 314/2004 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha III k nariadeniu (ES) č. 314/2004 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
         
         
            V Bruseli 17. februára 2021
            
               
                  Za Komisiu
               
               
                  v mene predsedníčky
               
               
                  generálny riaditeľ
               
               
                  Generálne riaditeľstvo pre finančnú stabilitu, finančné služby a úniu kapitálových trhov
               
            
         
         
            (1)  Ú. v. EÚ L 55, 24.2.2004, s. 1.
         
            (2)  Rozhodnutie Rady 2011/101/SZBP z 15. februára 2011 o reštriktívnych opatreniach s ohľadom na situáciu v Zimbabwe (Ú. v. EÚ L 42, 16.2.2011, s. 6).
         
            (3)  Rozhodnutie Rady (SZBP) 2021/258 z 18. februára 2021, ktorým sa mení rozhodnutie 2011/101/SZBP o reštriktívnych opatreniach s ohľadom na situáciu v Zimbabwe (pozri stranu 51 tohto úradného vestníka.)
      
      
         
            PRÍLOHA
            Oddiel I prílohy III k nariadeniu Rady (ES) č. 314/2004 sa mení takto:
            
                        1.
                     
                     
                        Záznamy pre ďalej uvedené osoby sa nahrádzajú takto:
                        
                                    
                                                „5.
                                             
                                             
                                                CHIWENGA, Constantine
                                             
                                          
                                 
                                    Viceprezident
                                    Bývalý veliteľ zimbabwianskych ozbrojených síl, generál vo výslužbe. Dátum narodenia: 25. 8. 1956
                                    Cestovný pas č.: AD000263
                                    Osobný preukaz: 63-327568M80
                                 
                                 
                                    Viceprezident a bývalý veliteľ zimbabwianskych ozbrojených síl. Člen spoločného operačného vedenia so spoluúčasťou na vytváraní alebo riadení represívnej štátnej politiky. Používal armádu na preberanie fariem. Počas volieb 2008 bol hlavným strojcom násilností spojených s priebehom prezidentských volieb.“
                                 
                              
                                    
                                                „7.
                                             
                                             
                                                SIBANDA, Phillip Valerio (alias Valentine)
                                             
                                          
                                 
                                    Veliteľ zimbabwianskych ozbrojených síl
                                    Bývalý veliteľ zimbabwianskej národnej armády, generál. Dátum narodenia: 25. 8. 1956 alebo 24. 12. 1954
                                    Osobný preukaz: 63-357671H26
                                 
                                 
                                    Veliteľ zimbabwianskych ozbrojených síl a bývalý veliteľ zimbabwianskej národnej armády. Vyšší vojenský predstaviteľ s väzbami na vládu a so spoluúčasťou na vytváraní a riadení represívnej štátnej politiky.“
                                 
                              
                  
                        2.
                     
                     
                        Vypúšťa sa tento záznam:
                        
                                    
                                                „6.
                                             
                                             
                                                Shiri, Perence (alias Bigboy) Samson Chikerema
                                             
                                          
                                 
                                    Maršal letectva (vzdušné sily)
                                    Dátum narodenia: 1. 11. 1955
                                    Osobný preukaz: 29-098876M18
                                 
                                 
                                    Vyšší vojenský dôstojník a člen spoločného operačného vedenia strany ZANU-PF so spoluúčasťou na vytváraní alebo riadení represívnej štátnej politiky. Zapojený do politických násilností, a to aj počas volieb v roku 2008 v provincii Mashonaland West a v Chiadzwe.“